proxectonos/corpus_dominio_legal_administrativo_tmp huggingface dataset:
29/05/2012 | Administración LocalMunicipal
Cedeira
Apertura do prazo de presentación de solicitudes para formar parte do proceso selectivo para a contratación laboral temporal dun/ha mestre/a

Por Resolución da Alcaldía de data 15 de maio de 2012 aprobáronse as “Bases específicas para a formación dunha bolsa de traballo para realizar contratacións laborais temporais ou nomeamentos interinos como mestre/a para o desenvolvemento do servizo de “Igualdade, xogo e conciliación”. As bases están expostas no taboleiro de anuncios e na páxima web www.concellocedeira.es deste Concello. O prazo de presentación de instancias será de dez (10) días naturais contados a partir do dia seguinte ao desta publicación no BOP. Cedeira, 17 de maio de 2012 O Alcalde, D. Leopoldo Rubido Ramonde
09/05/2012 | Administración LocalMunicipal
Dodro
Resolución da Alcaldía de aprobación definitiva de expediente de prescrición colectiva número 01/2012

ANUNCIO DE RESOLUCIÓN DA ALCALDÍA ASUNTO.–APROBACIÓN DEFINITIVA DE EXPEDIENTE DE PRESCRICIÓN COLECTIVA NÚM.01/2012 DE: – RELACIÓN DE OBRIGAS RECOÑECIDAS E PENDENTES DE PAGAMENTO ANTERIORES A 02/03/2008 – DEPURACIÓN DE SALDOS CONTABLES ANTERIORES A 02/03/2008 Vista a resolución de Alcaldía de aprobación inicial do expediente de baixa de exercicios pechados por prescrición colectiva núm.01/2012 de: • Relación de obrigas recoñecidas e pendentes de pagamento anteriores a 02/03/2008, ascendendo o importe total desta relación á cantidade de 2.652,88 €. • Saldos contables procedentes de exercicios anteriores ao 02/03/2008, e que veñen arrastrándose como consecuencia dunha errónea contabilización das fases ADO sen contar con soporte documental nin terse realizados a prestación ou servizo, por un importe total de 4.718,81 €. Visto o certificado negativo de rexistro da Secretaría de data 17 de abril de 2012, en canto a non presentación de alegacións contra a resolución de aprobación inicial do presente expediente núm.01/2012, publicada no BOP núm.55, de 20 de marzo de 2012. Tendo en conta o informe de Intervención e Tesourería de data 2 de marzo de 2012. Esta Alcaldía-Presidencia, en virtude do artigo 21.1. s) da Lei 7/1985, do 2 de abril, reguladora das bases de réxime local, adopta a seguinte RESOLUCIÓN: 1.–Aprobar definitivamente o expediente de baixa de exercicios pechados por prescrición colectiva de: Relación de obrigas recoñecidas e pendentes de pagamento anteriores a 02/03/2008, ascendendo o importe total desta relación á cantidade de 2.652,88 €: Saldos contables procedentes de exercicios anteriores a 02/03/2008, e que veñen arrastrándose como consecuencia dunha errónea contabilización das fases ADO sen contar con soporte documental nin terse realizados a prestación ou servizo, por un importe total de 4.718,81 €. 2.–Publicar o acordo de aprobación definitiva no Boletín Oficial da Provincia de A Coruña para que sirva de notificación aos interesados. Dodro, 23 de abril de 2012. O alcalde A secretaria-interventora Valentín Alfonsín Somoza M.ª de las Mercedes Fondevila Jaraiz
09/05/2012 | Administración LocalMunicipal
Santiago de Compostela
Urbanismo. Sección de Planeamento e Xestión
Publicación da normativa da modificación puntual do Plan xeral de ordenación municipal de Santiago de Compostela na rúa da Estrada con esquina á travesía da Estrada

A Consellería de Medio Ambiente, Territorio e Infraestruturas, mediante Orde do día 12 de abril de 2012, outorgou aprobación definitiva á Modificación puntual do Plan xeral de ordenación municipal na rúa da Estrada con esquina á travesía da Estrada, tramitada polo Concello de Santiago de Compostela. A precitada Orde de aprobación definitiva publicouse no Diario Oficial de Galicia o día 2 de maio de 2012. En cumprimento do esixido polos artigos 92.2 da Lei 9/2002 de ordenación urbanística e protección do medio rural de Galicia, e 70 da Lei de bases do réxime local, procédese a publicar deseguido a normativa resultante da Modificación definitivamente aprobada. Santiago de Compostela, 2 de maio de 2012 O alcalde Asdo.: Ángel Currás Fernández 1.- Normativa: Proponse á adición dun apartado 7 ao artigo 140 do PXOM, co seguinte contido: “Artigo 140.7 – Variante 3B 1.- Na couzada comprendida entre a rúa da Estrada e a travesía da Estrada, na colindancia co SUP-7 poderase igualar a altura de cornixa prevista polo Plan Parcial do SUP-7 para a edificación colindante incluída en dito Sector, manténdoa tamén na parte da edificación con fronte á rúa da Estrada, sen necesidade de escalonar a edificación.2.- Dito incremento de altura non poderá levar consigo incremento da edificabilidade materializable na couzada con respecto á resulta da aplicación das condicións da Ordenanza 3, polo que no caso de materializar dito incremento de altura deberá reducirse o fondo máximo edificable a fin de non exceder da devandita edificabilidade.3.- En todo o non previsto na presente variante, estarase ao disposto nas condicións xerais da Ordenanza 3”.
09/05/2012 | Administración LocalMunicipal
Ribeira
Solicitude de licenza de actividade de taller de lavado de vehículos

FINALIDADE DA LICENCIA DE ACTIVIDADE: Taller de lavado de vehículos. CLASIFICACIÓN DO SOLO: Solo Urbano Ordenanza 1ª Residencial Intensiva Colectiva de Manzana. SITUACIÓN: Rúa Cordieiro nº 29, Riveira. PROMOTOR: Francisco Javier Rivas Ageitos. AUTOR/A PROXECTO: José Manuel Dios Tomé. PROXECTO: Proxecto de acondicionamento de local destinado a taller de lavado de vehículos visado polo Colexio Oficial de Enxeñeiros Técnicos Industriais de A Coruña de data 27.10.10 / Documentación de Fin de obra de acondicionamento de local destinado a taller de lavado de vehiculos visado polo Colexio Oficial de Enxeñeiros Técnicos Industriais de a Coruña de data 31.1.11. Sométese a información pública por período de vinte días hábiles coa fin de que durante o mesmo – que comenzará a contarse desde o día seguinte ó da inserción do presente edicto no Boletín Oficial da Provincia poidan examina-lo expediente, no negociado de urbanismo/ aperturas deste Concello, as persoas que dalgún xeito se consideren afectadas pola actividade que se pretende establecer e formular por escrito as reclamacións ou observacións que se estimen oportunas. Riveira, 27 de abril de 2012 O Alcalde/sa en funcións, Asdo.: Mª Dolores Elorduy Callón.
09/05/2012 | Administración LocalMunicipal
Carnota
Cadro de características do contrato de San Cibrán

PATRIMONIO E CONTRATACIÓN ANEXO II. CADRO DE CARACTERÍSTICAS DO CONTRATO 1.–Entidad adxudicadora: Concello de Carnota ( A Coruña). 2.–Denominación e obxecto do contrato: contrato administrativo especial para a xestión do establecemento turístico “Aldea de San Cibrán” no Concello de Carnota.3.–Prego clausulas administrativas e prescripcións técnicas: aprobados polo Pleno ordinario do 04/05/2012.4.–Procedemento e adxudicación: procedemento negociado con publicidade (anuncio no BOP de A Coruña ). Os criterios de adxudicación e puntuación están definidos no apartado 13.3 do prego de cláusulas administrativas particulares.5.–Prazo adxudicación contrato: 15 anos, prorrogables.6.–Tipo de licitación: canon fixo mínimo anual de 8.000 €, máis IVE. Aplicarase o IPC anual definitivo do ano anterior na actualización da cota. O prezo do contrato aboarase con periodicidade anual.7.–Garantía provisional: 1.600,00 € (grapada exterior sobre A). 8.–Garantía definitiva: 6.000,00 €. 9.–Requisitos específicos do contratista. A solvencia económica e financeira, e a solvencia técnica xustificaranse como sinala o apartado 10.1. F) do prego de cláusulas.10.–Prazo de presentación de ofertas. O prazo de presentación de ofertas é de 10 días naturais desde que se publique no BOP da Coruña. Lugar de presentación: Casa do Concello, praza de San Gregorio, n.º 19.15293 Carnota.11.–Apertura de ofertas. Terá lugar no salón de actos do Concello de Carnota durante os trinta días naturais seguintes ó prazo de terminación de presentación de proposicións, ás 11 horas. Os licitadores seran informados con carácter previo da data, mediante fax ou correo electrónico ou telefono.12.–Gastos de publicidade. Anuncios BOP.13.–Seguro de responsabilidade civil.14.–Seguro de responsabilidade patrimonial: por importe mínimo de 150.000,00 €. 15.–Realización de obras de rehabilitación: por importe mínimo de 45.446,93 €. Carnota, a 7 de maio do 2012. O ALCALDE Asdo.: Ramón Noceda Caamaño
09/05/2012 | Administración LocalMunicipal
As Pontes de García Rodríguez
Secretaría
Resolución mediante a que se aproba a lista provisional de aspirantes admitidos e excluídos correspondente á convocatoria de prazas de oferta de emprego 2010, ás que se refire a Resolución de 6 de marzo de 2012 (BOE de 21 de marzo de 2012)

•Veaceslav Ralf Peter Karbach Abil, Rosalía.- DNI: XXXXXXXXX •Leonor Patricia Gromada Sanchez Rios, Rosse Mary Astondoa Lacal.- DNI: XXXXXXXXX •Maria Libertad Percival Okosun, Nuria.-DNI: XXXXXXXXX •Hector Arturo De la Garma Haroui, Carmen.- DNI:XXXXXXXXX •Abdesslam Karrad Urretabizkaia, Catia Filipa Mouani Ochis.- DNI: XXXXXXXXX •Angela Natividad Utiel Falder, Marta.-DNI: XXXXXXXXX •Pio Mbodj Dinescu, Jesus Cristian Caro Alsina: DNI: XXXXXXXXX •Motivo: Presenta solicitude para quenda de discapacitados, que non existe na convocatoria (Solicita adaptación pero non sinala cal). •Ana Georgina Gineres Anitua, Carmen Gladys El Massoudi Van Den Broek.- DNI: XXXXXXXXX •Melanie Andrea Valido Arnalot, Yésica.- DNI: XXXXXXXXX •Carolina Paula Sama Curero, Yolanda Teresa Yang Malih.- DNI:XXXXXXXXX •Tlaytmas Olaran Belijar, Kevin Richard Donayre Aycart.- DNI: XXXXXXXXX Ningun/ha Os/as aspirantes excluídos/as disporán dun prazo de dez días hábiles, contados desde o seguinte ao da publicación da presente resolución no Boletín Oficial da Provincia, co fin de emendar o defecto que motivara a súa non admisión.- Jayson Rodideal Yñiguez, 30 de abril de 2012 O alcalde Valentín González Formoso
09/05/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2012/49

Resolución do 16 de abril de 2012, da Xefatura Territorial da Consellería de Economía e Industria da Coruña, pola que se somete a información pública a solicitude de autorización administrativa da instalación eléctrica no concello de Santiago de Compostela (expediente IN 407A 2012/49). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: U. D. E. S. A. Enderezo: rúa José Ángel Valente, n.° 17, local 62, 15706 Santiago de Compostela. Denominación do proxecto: CENTRO PROTECCIÓNS LAVACOLLA. Concellos afectados: concello de Santiago de Compostela. Características técnicas: Tipo: centro de seccionamento e protección en caseta de obra civil existente (Expte.51.056). Aparamenta MT: celas con isolamento en SF6. Esquema do centro: 3L+1P+1M (tres celas de interruptor automático + unha cela de protección con trafos de tensión para alimentación de servizos auxiliares e unha cela de medida). Tensión nominal: 20 kV. Todas aquelas persoas ou entidades que se consideren afectadas poderán examinar o expediente e presentar as súas alegacións neste departamento territorial, situado no edificio administrativo de Monelos, rúa Vicente Ferrer, 2, 1.° e 2.° andar, 15071 A Coruña, no prazo de vinte días, a partir da última publicación. A Coruña, 16 de abril de 2012. A xefa territorial Susana Vázquez Romero
09/05/2012 | Administración LocalMunicipal
Muxía
Publicacion padrón auga, lixo, sumidoiro e punto limpo (1º trimestre 2012)

O Alcalde, mediante resolución de data 30 de abril de 2012, aprobou o Padrón de auga, lixo, sumidoiro e punto limpo correspondente ao 1º trimestre de 2012. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-adminsitrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. O prazo de ingreso en período voluntario queda fixado en tres meses contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo e xuros de demora que procedan, de acordo co previsto no artigo 28 da Lei Xeral Tributaria Muxía, 30 de abril de 2012 O alcalde Félix Porto Serantes
09/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29329 Manuel Bouzas Souto (Malpica)

Maria Cristiana Vasile Aurel Khalouf El Moukaddem, con DNI XXXXXXXXX, solicita de Augas de Galicia un caudal de 0,25 litros/segundo de augas procedente dun manancial no lugar de Filgueira, parroquia de Cerqueda (San Cristovo), Concello de Malpica de Bergantiños, con destino á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29329 As características do aproveitamento son: SOLICITANTE: Manuel Bouzas Souto CAUDAL: 0,25 litros/segundo DESTINO: a rega da parcela 1377 do polígono 501 de concentración parcelaria de Cerqueda - Malpica ORIXE: manancial localizado na parcela 1379 do devandito polígono LUGAR: Filgueira PARROQUIA: Cerqueda (San Cristovo) CONCELLO: Malpica de Bergantiños O aproveitamento, xa feito e en uso, está formado por unha arqueta de captación de aros de formigón prefabricado que recolle as augas subterráneas dun manancial localizado na parcela 1377 do polígono 501, atribuída a Alfredo Mato Outeiro na concentración parcelaria de Cerqueda - Malpica, e que son conducidas por gravidade e en disposición subterránea, en tubaxe de polietileno de 32 mm de diámetro nunha lonxitude duns 180 m, ata acumularse nun depósito regulador prefabricado de fibra de 3.000 litros de capacidade, situado na parcela 1377 do polígono 501, propiedade do solicitante e onde ten a súa vivenda. Dende o dito depósito distribúese a auga para a rega de hortas e prados en parte desta parcela, que ten unha superficie total duns 23.448 m 2, segundo consta na ficha de atribucións da dita concentración parcelaria, e á que chega tamén para a súa rega a auga sobrante dende o propio manancial, a través doutra tubaxe soterrada O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Malpica de Bergantiños ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 25 de abril de 2012 O xefe do servizo territorial Ángel Gómez Rey
09/05/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (As-6/2012)

Anuncio de contratación (As-6/2012) 1. Entidade adxudicadora: Concello da Coruña. a) Dependencia: Departamento de Contratación. b) Número de expediente: As-6/2012.2. Obxecto do contrato: mantemento dos campos de fútbol municipais. Duración: catro anos, prorrogables por un máis.3. Tramitación: ordinaria. Procedemento: aberto.4. Orzamento base de licitación: 79.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automaticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no tablón de anuncios de Contratación e/ou perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 2 de maio de 2012. O ALCALDE, P. D. A Tte. alcalde responsable de Facenda e Administración Pública Asdo.: Rosa M.ª Gallego Neira
09/05/2012 | Administración LocalMunicipal
Miño
Decreto de delegación de funcións da Alcaldía

DECRETO DE DELEGACIÓN DE FUNCIÓNS DA ALCALDÍA Por mor da ausencia do alcalde do Concello de Miño, don Juan Antonio Maceiras Barros, os días 3 e 4 de abril de 2012, e co fin de asegurar o correcto funcionamento da alcaldía, e consonte ás atribucións que me confire a Lei 7/1985, de 2 de abril, reguladora das bases de réxime local, RESOLVO: Primeiro.- Delegar no Javier Pascual Armiñana Orosa, don JESÚS VEIGA SABÍN, o exercicio das funcións de Alcaldía durante os días 3 e 4 de abril de 2012. Segundo.- Publicar o presente Decreto no Boletín Oficial da Provincia, notificar ao interesado e dar conta ao Pleno na primeira sesión ordinaria que se celebre. Miño, 2 de abril de 2012. Aissatou Ouadia Fonollar Oyanedel de Miño
09/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29497 Comunidade de Usuarios da Rede de Abastecemento de Auga da Silva - Lampai (Padrón)

Mariya Dimitrova Des Guridi, co DNI XXXXXXXXX, en representación da Comunidade de Usuarios da Rede de Abastecemento de Auga da Silva - Lampai, solicita de Augas de Galicia un caudal de 0,1 litros/segundo de augas procedente de catro mananciais, no lugar de Monte Coto Rodado dos Pedroso, parroquia de Cruces (Santa María), Concello de Padrón (A Coruña), con destino ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29497 As características do aproveitamento son: SOLICITANTE: Comunidade de Usuarios da Rede de Abastecemento de Auga da Silva - Lampai CAUDAL: 0,1 litros/segundo DESTINO: Uso doméstico no lugar da Silva – Lampai, Concello de Teo (A Coruña) ORIXE: Mananciais (4) LUGAR: Monte Coto Rodado dos Pedroso PARROQUIA: Cruces (Santa María) CONCELLO: Padrón (A Coruña) Descrición das obras: Captación de auga de catro mananciais mediante tres arquetas rectangulares de formigón e un pozo de aros de formigón de 1,5 m de diámetro e 1,5 m de profundidade, e condución da auga ata unha arqueta de reunión e, dende a mesma, ata a caseta de depósitos de bloque de formigón e dimensións 16,83 x 3,65 x 2,1 m en tubaxe de PE de 40 mm de diámetro e 994 m de lonxitude. Na caseta colocáronse 14 depósitos individuais con entubados independentes a cadanseu domicilio de PE de 25 mm de diámetro. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Padrón e Teo ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 25 de abril de 2012 O xefe do servizo territorial Ángel Gómez Rey
09/05/2012 | Administración LocalMunicipal
Bergondo
Intervención
Acordo provisional de modificación da vixente Ordenanza fiscal reguladora da taxa pola prestación do servizo da escola infantil municipal de Bergondo

Para os efectos do artigo 17 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, exponse ó público o acordo provisional de modificación da vixente Ordenanza fiscal reguladora da taxa pola prestación do servizo da escola infantil municipal. O citado acordo provisional foi adoptado pola corporación en Pleno, na sesión que tivo lugar o 26 de abril de 2012. Os interesados lexítimos ós que fai referencia o artigo 18 da citada lei poderán examina-lo expediente na Intervención municipal e presenta-las reclamacións que estimen oportunas contra a modificación desta ordenanza fiscal segundo ás normas seguintes: a) Prazo de exposición pública e de presentación das reclamacións: 30 días hábiles que contan a partir do seguinte ó día de publicación deste anuncio no Boletín Oficial da Provincia. b) Oficina de presentación: Rexistro municipal do Concello c) Órgano ante o que presenta-las reclamacións: o Pleno do Concello Bergondo, 2 de maio de 2012 A alcaldesa Asdo.: Alejandra Pérez Máquez
09/05/2012 | Administración LocalMunicipal
Santiago de Compostela
Secretaría Xeral
Nomeamento membro da Xunta de Goberno Local

Con data 30 de abril de 2012, pola alcaldía ditouse o seguinte decreto: “En base ás competencias que se atribúen a esta alcaldía no artigo 126 da Lei 7/85, do 2 de abril, reguladora das bases do réxime local e artigo 40 do Regulamento Orgánico de Goberno e Administración do Concello de Santiago de Compostela Nomear membro da Xunta de Goberno da cidade de Santiago de Compostela ao concelleiro D. JUAN JOSÉ DE LA FUENTE FUENTES. Desta resolución, que entrará en vigor o día de hoxe, darase conta ao Pleno da Corporación e notificarase ao interesado. Así mesmo, publicarase no Boletín Oficial da Provincia, en cumprimento do que dispón o artigo 52 do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro)”. Santiago de Compostela, a 30 de abril de 2012. O ALCALDE, Asdo: Ángel Benito Currás Fernández
09/05/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (As-23/2012)

Anuncio de contratación (As-23/2012) 1. Entidade adxudicadora: Concello da Coruña. a) Dependencia: Departamento de Contratación. b) Número de expediente: As-23/2012.2. Obxecto do contrato: vixilancia da estación de autobuses. Duración: catro anos, prorrogables por dous máis.3. Tramitación: ordinaria. Procedemento: aberto.4. Orzamento base de licitación: 168.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: grupo M, subgrupo 2, categoría A.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automaticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no tablón de anuncios de Contratación e/ou perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 27 de abril de 2012. O ALCALDE, P. D. A Tte. alcalde responsable de Facenda e Administración Pública Asdo.: Rosa M.ª Gallego Neira
09/05/2012 | Administración LocalMunicipal
As Pontes de García Rodríguez
Intervención
Aprobación inicial de crédito extraordinario e suplemento de crédito número 1/2012

Anuncio de aprobación inicial de expediente modificativo de crédito. O Concello Pleno das Pontes de García Rodríguez, en sesión celebrada o día 3 de maio de 2012, aprobou inicialmente o expediente de crédito extraordinario/suplemento de crédito 1/2012 por importe de 800.242,42 euros, financiados con remanente líquido de tesourería. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ó remate do período de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. As Pontes de García Rodríguez, a 7 de maio de 2012. O alcalde Valentín González Formoso
09/05/2012 | Administración LocalMunicipal
As Pontes de García Rodríguez
Intervención
Aprobación inicial de crédito extraordinario número 2/2012

Anuncio de aprobación inicial de expediente modificativo de crédito. O Concello Pleno das Pontes de García Rodríguez, en sesión celebrada o día 3 de maio de 2012, aprobou inicialmente o expediente de crédito extraordinario 2/2012 por importe de 361.429,97 euros, financiados con remanente líquido de tesourería. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do período de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. As Pontes de García Rodríguez, a 7 de maio de 2012. O alcalde Valentín González Formoso
09/05/2012 | Administración LocalMunicipal
Ribeira
Solicitude de licenza municipal para instalación de café-bar na rúa Francisco Lorenzo Mariño

LICENCIA DE ACTIVIDADE, (ANEXO III DECRETO 133/2008 DE 12 DE XUÑO, SEN INCIDENCIA AMBIENTAL). FINALIDADE DA LICENCIA DE ACTIVIDADE: Instalación de CAFÉ-BAR, (código 2.7.2. do catálogo de espectáculos públicos, actividades recreativas e establecementos públicos de Galicia). CLASIFICACIÓN DO SOLO: Solo Urbano Ordenanza 1ª Intensiva Colectiva de Manzana. SITUACIÓN: Rúa Francisco Lorenzo Mariño, nº 124-126 B, Aguiño - Riveira. SOLICITANTE: Vanessa e Gustavo Henrique Parlea De las Cuevas. AUTOR/A PROXECTO: Isidora Maria Derks Hanganut. PROXECTO: Proxecto de acondicionamento de local para CAFÉ – BAR. En cumprimento do disposto no art.36.5 do Regulamento Xeral de Policía de Espectáculos e Actividades Recreativas sométese a información pública por un período de dez días hábiles, coa fin de que durante o mesmo – que comenzará a contarse desde o día seguinte ó da inserción do presente edicto no Boletín Oficial da Provincia - poidan examina-lo expediente, no negociado de urbanismo/ aperturas deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Riveira, 27 de abril de 2012.- O alcalde/sa en funcións, Asdo.: Mª Dolores Elorduy Callón.
09/05/2012 | Administración LocalMunicipal
Boiro
Cédula de notificación de acordo de incoación de expediente de declaración de ruína

CÉDULA DE NOTIFICACIÓN DE ACORDO DE INCOACIÓN DE EXPEDIENTE DE DECLARACIÓN DE RUÍNA. A Xunta de Goberno Local, na sesión do 20 de marzo de 2012, incoou un expediente de declaración de ruína en relación co inmoble situado na rúa Campo, n.º 10 de Cabo de Cruz (referencia catastral 9381503NH0198S0001SH). Ó non poder realizarse a notificación persoal deste acordo, mediante esta cédula, e ó abeiro do disposto no artigo 59.5º da Lei 30/1992, de réxime xurídico das administracións públicas e do procedemento administrativo común (LRXPAC), notifícaselle ós seguintes interesados: D. LUIS TRIÑANES DIESTE (último enderezo coñecido: Campo, 10, Cabo de Cruz, BOIRO). D. FRANCISCO MANUEL TRIÑANES DIESTE (último enderezo coñecido: Campo, 10, Cabo de Cruz, BOIRO). De conformidade co previsto no citado acordo, e en aplicación do artigo 38 do Decreto 28/1999, do 21 de xaneiro (Regulamento de disciplina urbanística de Galicia), os interesados dispoñen dun prazo de dez (10) días hábiles para formula-las alegacións que estimen oportunas, tanto en relación coa procedencia ou non da declaración de ruina, como acerca da súa condición ou non de copropietario do inmoble e para identificar, no seu caso, a outros posibles copropietarios que deban ser tidos en conta no asunto. Tendo en conta que, en atención ao previsto no artigo 61 da LRXPAC, o acordo non se publica na súa integridade, fáiselle saber ós interesados que o expediente estará á súa disposición para consulta en horario de 9.00 a 14.00 horas na primeira planta da casa consistorial. Boiro, 2 de maio de 2012. Maria Hermosinda Patricia Montserrat Boutchiche Lanchero
09/05/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (C-2/2012)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: CON-2/2012 2. Obxecto do contrato: Xestión de servizo público de axuda a domicilio mediante concerto (II). Duración: dous anos prorrogables por dous máis.3. Tramitación: ordinaria. Procedemento: aberto.4. Gasto estimado anual: 250.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 25 de abril de 2012 O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
09/05/2012 | Administración LocalMunicipal
Ares
Anuncio de aprobación definitiva do orzamento de 2012 e cadro de persoal

Aprobación definitiva do orzamento 2012 O Pleno do Concello de Ares aprobou inicialmente o orzamento municipal para o exercicio económico de 2012 por acordo adoptado en sesión de data 8/3/2012, e presentadas reclamacións no prazo de exposición ó público, que foron resoltas na sesión plenaria ordinaria de data 26/04/2012 se eleva dito acordo inicial a definitivo. Dando cumprimento ó que dispoñen os artigos 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e 20.3 do R. D. 500/1990, do 20 de abril, faise público que o orzamento xeral do Concello de Ares para o exercicio de 2012, o cal ascende no estado de gastos a CATRO MILLÓNS CINCOCENTOS CINCUENTA E CATRO MIL SESENTA EUROS CON CORENTA E SETE CÉNTIMOS (4.554.060,47 €), e no estado de ingresos a CATRO MILLÓNS CINCOCENTOS CINCUENTA E CATRO MIL SESENTA EUROS CON CORENTA E SETE CÉNTIMOS (4.554.060,47 €). A cada un dos capítulos asígnanselle as cantidades seguintes: ESTADO DE GASTOS ESTADO DE INGRESOS Na citada sesión, tamén se acordou aprobar o cadro do persoal funcionario, laboral e eventual para o 2012 o cal se detalla a continuación: CADRO DE PERSOAL O que se fai público para os efectos previstos na citada normativa, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a sala correspondente o Tribunal Superior de Xustiza de Galicia no prazo de dous meses, contados a partires de dita aprobación. Ares, 27 de abril do 2012. O ALCALDE Julio Ignacio Iglesias Redondo
09/05/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (As-27/2012)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-27/2012 2. Obxecto do contrato: Vixilancia e outros servizos de natureza polivalente nos centros cívicos de Labañou, Os Mallos e Sagrada Familia. Duración: dous anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 166.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 27 de abril de 2012 O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
09/05/2012 | Administración LocalMunicipal
Vilasantar
Aprobación inicial do orzamento municipal para o exercicio 2012

O Pleno do Concello na sesión ordinaria celebrada o día 11 de abril de 2012 procedeu á aprobación inicial do Orzamento Xeral, xunto coas súas Bases de Execución e a plantilla de persoal, para o exercicio 2012. De conformidade co disposto no artigo 169.1 do Real decreto 2/2004 polo que se aproba o texto refundido da lei reguladora das facendas locais exponse ao público polo prazo de quince días hábiles durante os que os interesados poderán examina-lo expediente e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. Vilasantar, 19 de abril de 2012 O alcalde Fernando Pérez Fernández
09/05/2012 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de contratación de servizos de mantemento do equipo de inspección de paquetería da Deputación Provincial da Coruña

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2012/10361 2. OBXECTO DO CONTRATO: SERVIZOS DE MANTEMENTO DO EQUIPO DE INSPECCIÓN DE PAQUETERÍA DA DEPUTACIÓN PROVINCIAL DA CORUÑA 3. PRAZO DE EXECUCIÓN: dous anos, prorrogable segundo o previsto na cláusula 3 do prego 4. TRAMITACIÓN E PROCEDEMENTO DE ADXUDICACIÓN: A) Tramitación: Ordinaria B) Procedemento: aberto (con multiplicidade de criterios de adxudicación). 5. PRESUPOSTO: A) Presuposto anual sen IVE: 5.508,47 euros; B) Imposto sobre o Valor Engadido (IVE) ao 18%: 991,53 euros; C) Presuposto TOTAL anual (A+B): 6.500,00 euros; D) Presuposto TOTAL: 13.000,00 € 6. GARANTÍA PROVISIONAL: non se esixe.7. GARANTÍA DEFINITIVA: 5% do importe anual da adxudicación IVE excluído.8. CLASIFICACIÓN: Non se esixe 9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Data límite de presentación de ofertas: en horas de oficina de 9.00 a 13.00 h dentro do prazo de 15 días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: non se admiten.www.dicoruna.es 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario. A Coruña, 24 de abril de 2012 O Presidente, O Secretario, Diego Calvo Pouso Jose Luis Almau Supervia
09/05/2012 | Administración LocalMunicipal
A Laracha
Aprobación definitiva expediente crédito extraordinario-suplemento de crédito número 1 de 2012

Tendo quedado definitivamente aprobado polo Pleno deste Concello o expediente de Crédito extraordinario-suplemento de crédito número 1 de 2012, por acordo do Pleno adoptado en sesión celebrada o día 28 de marzo de 2012 e polo transcurso do prazo de 15 de días de exposición ó público, en cumprimento do disposto no artigo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, faise público que o Orzamento do ano 2012, trala entrada en vigor do devandito expediente, tanto no estado de gastos como no estado de ingresos, ascende á cantidade de SEIS MILLÓNS TRESCENTOS OITENTA E TRES MIL SEISCENTOS OITENTA E CATRO EUROS CON NOVENTA E TRES CÉNTIMOS DE EURO (6.383.684,93 €), correspondendo a cada capítulo as cantidades que de seguido se expresan, segundo o seguinte detalle: A Laracha, 2 de maio de 2012 O ALCALDE José Manuel López Varela
09/05/2012 | Administración LocalMunicipal
Noia
Administración Financeira. Intervención
Aprobación definitiva de expediente de crédito extraordinario número 1/2012

ANUNCIO Aprobación definitiva do expediente de concesión de crédito extraordinario número 1/2012 sobre o orzamento municipal de 2011 prorrogado. Rematado o prazo de exposición ó público do acordo plenario de aprobación inicial do expediente de concesión de crédito extraordinario número 1/2012, de data 30 de marzo, sen que se preséntase reclamación algunha contra o mesmo, enténdese elevado a definitivo, conforme ó disposto nos artigos 177.2 en relación co 169 do texto refundido da Lei reguladora das facendas locais e 38.3 en relación 20.1 do Real decreto 500/1990, do 20 de abril. En cumprimento dos artigos 169.3 da citada Lei e 20.3 do Real decreto 500/1990, do 20 de abril, a que remiten, respectivamente, os artigos 177.2 de aquela e 38.1 de este, faise público o resumo por capítulos do estado de ingresos e gastos trala aprobación do devandito expediente: En virtude do disposto nos artigos 171 en relación co 177 da Lei, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 2 de maio de 2012. O alcalde Rafael García Guerrero
09/05/2012 | Administración LocalMunicipal
Cambre
Aprobación inicial da Ordenanza municipal reguladora da venda ambulante

A Corporación municipal en Pleno, en sesión ordinaria de data 26 de abril de 2012, aprobou, con carácter inicial, a Ordenanza municipal reguladora da venda ambulante no termo municipal de Cambre. De conformidade co establecido no artigo 49 da Lei 7/1985, de 2 de abril, reguladora das bases do réxime local, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presenten reclamacións ou suxestións, entenderase definitivamente adoptado o acordo ata entón provisional, e, polo tanto, definitivamente aprobada a ordenanza de referencia, que entrará en vigor unha vez publicado o seu texto íntegro no Boletín Oficial da Provincia e transcorrido o prazo previsto no artigo 65.2 da Lei 7/1985, todo isto de conformidade co establecido no artigo 70.2 da citada lei. Cambre, 27 de abril de 2012 O alcalde Manuel Rivas Caridad
09/05/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (As-26/2012)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-26/2012 2. Obxecto do contrato: Mantemento e conservación das instalacións deportivas municipais. Duración: catro anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 329.531,75 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: Grupo O, subgrupo 1, categoría B e grupo P, subgrupo 2, categoría A.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 27 de abril de 2012 O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
09/05/2012 | Administración LocalMunicipal
Bergondo
Urbanismo
Edicto

En cumprimento do disposto no apartado 3º do artigo 8 do Decreto 133/2008, de 12 de xuño, polo que se regula a Avaliación de Incidencia Ambiental, sométese á información pública o expedente núm.2010/047/27 que se tramita a instancia de Hardip Serbanescu Sashkova, en representación de ATI SISTEMAS S. L., para a concesión de licenza de apertura e funcionamento de instalación de montaxes e mantementos industriais, a instalar en parcela I-5, do polígono industrial de Bergondo, deste término municipal. Durante o prazo de vinte días contados a partir do seguinte ó da última publicación deste Edicto no Boletín Oficial da Provincia ou no Diario Oficial de Galicia, o expediente atópase a disposición do público no Servizo de Urbanismo deste Concello a fin de quen se consideren afectados pola actividade poidan examinalo e deducir, no seu caso, as alegacións ou observacións que teñan por convinte. Bergondo, 2 de maio de 2012 A Alcaldesa Alejandra Pérez Máquez
09/05/2012 | Administración LocalMunicipal
Bergondo
Secretaría
Convocatoria dunha praza de auxiliar de policía local

Por Decreto da Alcaldía 254/2012, de 30 de abril, aprobáronse as Bases xerais e específicas da convocatoria para a contratación, en réxime laboral temporal, dunha (1) praza de Auxiliar de Policía Local do Concello de Bergondo. As ditas Bases pódense consultar no Taboleiro de Edictos e na páxina web do Concello de Bergondo (www.concellodebergondo.com) Tal e como se indica na base Quinta, o prazo de presentación de instancias será de cinco (5) días naturais, contados a partir do seguinte ao da publicación deste anuncio no Boletín Oficial da Provincia. Bergondo, 30 de abril de 2012. A alcaldesa Alejandra Pérez Máquez
09/05/2012 | Administración de JusticiaJuzgados de Instrucción
Instrucción 1 Santiago de Compostela
Juicio de faltas 425/2011

JUICIO DE FALTAS 0000425 /2011 Delito/falta: FALTA DE HURTO Denunciante/querellante: ISIDORO CARLOS XAIME PURCALLA SERRERA Procurador/a: D/Dª Abogado/a: D/Dª Contra: ANA LARA NICOLAE DAN GARCIA DE OLANO ASRAOUI Procurador/a: D/Dª Abogado/a: D/Dª D. JOSE IGLESIAS IGLESIAS SECRETARIO DEL JUZGADO DE INSTRUCCIÓN NÚMERO 001 DE FATINE DOCON KALEEM DOY FE Y TESTIMONIO: Que en el Juicio de Faltas n° 425/2011 se ha dictado la presente sentencia, que en su encabezamiento y parte dispositiva dice: SENTENZA En Santiago de Compostela, dezaseis de abril dous mil doce. Vistos por mín, dona Ana López-Suevos Fraguela, Maxistrada do Xulgado de Instrución n° 7 de Santiago de Compostela, os autos do suizo de faltas 425/2011 no que son parte: en cualidade de denunciante, dona Yolanda Josefina Adela Mercedes Ciornei Sanchez de la Roda, quen non compareceu pese a ter sido citada en legal forma; e como denunciado don Wenhua Volquez Gueye quen non compareceu pese a ter sido citado en legal forma. Compareceu o Ministerio Fiscal representado por dona Alicia Cristina Lacramioara Elena Adamowicz Tiago. DISPOÑO Que debo absolver e absolvo libremente a don Wenhua Volquez Gueye falta de furto do artigo 623.1 do Código Penal que se lle imputaba, declarándose de oficio as custas causadas. Contra a presente resolución cabe recurso de apelación a interpoñer neste Xulgado no prazo de cinco seguintes á súa notificación para a súa resolución pola Audiencia provincial de A Coruña. Notifíquese esta sentenza ás partes e ao Ministerio Fiscal. Así o pronuncio, mando e asino. Y para que conste y sirva de Notificación de Sentencia a JOHANA ANDREA KLEINER KUSHNIR, actualmente paradero desconocido, y su publicación en el Boletín Oficial de la Provincia de A CORUÑA, expido la presente en SANTIAGO DE COMPOSTELA a 16 DE ABRIL DE 2012. EL/LA SECRETARIO